TMZ: Lindsay Lohan funnet bevisstløs
VG har også fått bekreftet at det var en utrykning til hotellet Ritz-Carlton i Los Angeles. Ifølge TMZ skal Lohan ha klaget på at hun var utslitt fredag morgen. En lege ble derfor sendt til hotellet. På vei til hotellet spurte legen om noen kunne passe på henne. Da de ikke fikk respons ble nødnummeret ringt. Ifølge TMZ' kilder skal skuespilleren ha filmet to dager i strekk, og tok derfor inn på Ritz-Carlton Hotel in Marina del Rey for å få litt søvn. Deler av hennes nye film om Elizabeth Taylors liv, «Liz and Dick», er innspilt i området rundt hotellet. Ambulansepersonellet fikk kontakt med skuespilleren og det ble slått fast at det ikke var nødvendig å frakte henne til sykehuset. - Hun har det bra, sier talspersonen hennes, ifølge Reuters.Lindsay forsetter nå innspillingen av filmen om livet til Elizabeth Taylor. Filmen vil fokusere på forholdet mellom Elizabeth Taylor og Richard Burton, som var den ene av hennes i alt syv menn som hun giftet seg med. Deres forhold i årene 1964 til 1974 var ifølge Liftetime det mest beryktede og medieomtalte kjærlighetsforhold i dets tid.Lindsey Lohan har vært inn og ut av rettsapparatet i forbindelse med flere dommer, og er ferdig med en lenger tid med samfunnstjeneste og tvungen psykologhjelp, etter at hun hadde kjørt bil, mens hun var full. Forrige fredag pådro hun seg mindre skrammer etter en voldsom bilkrasj.
Skuespiller Lindsay Lohan (25), som har slitt med narkotika- og alkoholmisbruk, ble fredag funnet bevisstløs på et hotellrom.